יהודה לוירר

יהודה לוירר (30 באוגוסט 1925 – 22 באפריל 2017) היה רופא ישראלי.

קורות חיים
לוירר נולד בשנת 1925 בנירנברג שבגרמניה לד"ר הנס לוירר ונלי לבית אוטנזוסר. לאחר עליית הנאצים לשלטון, בשנת 1935 עלה לישראל עם הוריו ואחיותיו.
בשנים 1935–1943 למד בבית הספר התיכון הדתי מעלה בירושלים. עם סיום לימודיו התגייס לצבא הבריטי, ושירת במצרים ואיטליה בחיל ההנדסה המלכותי.
בתום מלחמת העולם השנייה התקבל ללימודי רפואה בבית הספר לרפואה בברן. עם הקמת המדינה חזר לירושלים ושירת במהלך מלחמת העצמאות כמתמחה בבית החולים הצבאי מס' 11.

לאחר מלחמת העצמאות חזר לשווייץ והשלים את לימודיו בבית הספר לרפואה בציריך. עם קבלת ההסמכה כרופא ב-1953, שב לירושלים והיה למתמחה הראשון בתולדות בית החולים שערי צדק (באישור מיוחד של משרד הבריאות).

בשנת 1955 סיים קורס קציני רפואה ולימים הפך למפקדה של פלוגת רפואה חטיבתית בחטיבת ירושלים, תפקיד בו החזיק במלחמת ששת הימים ובמלחמת יום הכיפורים.

ב-1961 נסע ללונדון והתמחה ברפואה פנימית בבית חולים האמרסמית'  ובבית החולים המלכותי ברומפטון למחלות חזה , לאחר השלמת ההתמחות בלונדון, הוסמך כמומחה לרפואה פנימית.

בסוף שנות ה-60 פרש מעבודתו בבית החולים שערי צדק והפך לרופא עצמאי. אף על פי שעזב את בית החולים, המשיך לשמש כרופאה האישי של האחות הראשית של בית החולים, זלמה מאיר ורופאו של מנהל בית החולים דאז פאלק שלזינגר.

במהלך 45 שנות עבודתו, מרביתן כרופא עצמאי, היה ידוע כמי שיהיה נכון לעזור לכל נזקק בכל יום מימות השנה ובכל שעות היממה, גם אם ידו של המטופל אינה משגת בין אם גר בשכונות המערביות בעיר ובין אם המטופל התגורר בשכונות במזרח העיר.

בשנת 2001 קיבל את התואר יקיר ירושלים. בנימוקי הוועדה לבחירתו נכתב, בין היתר, כי "הקדיש 45 שנה מחיו לטיפול בחולים בירושלים, להצלת חייהם ולהקלה על סבלם ומצוקתם, במסירות ובאכפתיות".

דר' לוירר נפטר בירושלים ב-22 באפריל 2017.

לקריאה נוספת
E. Gidron, M.D. Rome.,J. Leurer, M.D. Zürich (1956) NAPHTHALENE POISONING. The Lancet Published:February 04, 1956
J. Leurer, M.D. Zürich (1955) A BARBITURATE ANTAGONIST The Lancet Published:August 13, 1955

קישורים חיצוניים
 באתר  - peoplepill
 באתר  - bnf
 מחקר על שלבקת חוגרת (1954)

הערות שוליים

ישראלים ילידי גרמניה
אנשי העלייה החמישית
בוגרי בית הספר מעלה
מתנדבי היישוב לצבא הבריטי
רופאים פנימיים ישראלים
רופאים צבאיים ישראלים
סגל המרכז הרפואי שערי צדק
חיילי צה"ל במלחמת העצמאות
חיילי צה"ל במלחמת ששת הימים
חיילי צה"ל במלחמת יום הכיפורים
יקירי ירושלים
יהודים הקבורים בבית הקברות סנהדריה
ישראלים שנולדו ב-1925
ישראלים שנפטרו ב-2017